stanford-oval/wikipedia huggingface dataset:
טוופיק פיקרט
פעילותו

שירו הראשון של טוופיק פיקרט, בסגנון "דיוואן", פורסם ב-31 בדצמבר 1883 בעיתון "תרג'ימן-אי-חקיקאת".
בשנת 1894 פרסם את המגזין לספרות "מאלומאט". ב-1896 היה לעורך הראשי של כתב העת "סרווט -אי פינון" (Servet-i Fünûn - "אוצר הידע") שנאבק למען פישוט השפה הטורקית העות'מאנית והתחדשות הספרות הטורקית בהשפעת הספרות המערבית, בעיקר הצרפתית. בעיתון זה הוא שיתף פעולה עם כמה דמויות מן החשובות שבזירה התרבותית המתקדמת העות'מאנית כמו האליט זיא אושאקליגיל, איסמאיל סאפא, מהמט ראוף, סאמיפאשא-זאדה סזאי וחוסיין ג'אהיט יאלצ'ין. כתב העת "סרווט אי פינון" הפך למוקד של "הספרות החדשה" Edebiyat-i Cedide . בשנת 1901 נפל כתב העת קרבן להוראות הצנזורה העות'מאנית. זמן קצר לפני כן, בתחילת השנה 1901 עזב פיקרט את המגזין בעקבות ריב עם הבעלים, אהמט אחסאן.
בשנת 1908 אחרי מהפכת הטורקים הצעירים התחיל לפרסם את העיתון "טאנין" ("ההד") שתמך בהתלהבות במשטר החדש, בראשות "הוועד לאחדות ולקדמה". עם זאת לא הסכים להפוך את עיתונו לביטאון של מפלגת השלטון והעדיף לנטוש. די מהר התאכזב מהשלטון החדש וחזר לנהל את התיכון גאלאטסראי. אולם בעת ניסיון המרד הריאקציוני נגד ממשלת "הטורקים הצעירים" ב-31 במרץ 1909 כאות מחאה, קשר את עצמו בשרשראות לשער בית הספר והתפטר מתפקידו. 
בעת פעילותו כמורה במכללת רוברט התיידד פיקרט עם ד"ר פרידריך שראדר שלימד במכללה וחי בקמפוס שלה עם משפחתו. בשנת 1900 שראדר הביע את הערכתו אליו במאמר שפרסם בגרמנית ב"ליטרארישה אכו" (ההד הספרותי").
לפיקרט היו תוכניות שאפתניות להקים עוד בית ספר ומגזינים נוספים לספרות, אך בשלוש השנים האחרונות לחייו הסתגר בביתו. 
נפטר בגיל 47 בשנת 1915 בגלל סיבוכים של סוכרת שאת טיפולם הזניח. הוא נקבר באחוזת הקבר המשפחתית באיופ. לפני שמת לא יכול להשתמש בידו הימנית וכתב את קובץ השירים לילדים "Șermin" בידו השמאלית
יצירתו

פיקרט נחשב לאבי השירה הטורקית המודרנית. בדומה למשוררים הטורקים הקלאסיים שלט בידע ניכר על המוזיקה הטורקית שהשפיעה על צלילי שיריו. כמו כן קיבל השראה מהשירה הסימבוליסטית והפרנאסיאנית הצרפתית בת זמנו. מצד שני הוא והקבוצת הסופרים מ"סרווט-אי-פינון" התנגדו למגמה הפופולרית לפשט את השפה הטורקית העות'מאנית וביקש להשתמש בשפה גבוהה ולנצל את התחכום והאלגנטיות של מילים מושאלות ממקור ערבי ופרסי, מה שהקשה על הקורא הממוצע. הם ניסו חידושים גם בתחום הסגנון והדיקציה. גישתם הוקעה כ"דקדנטית" על ידי סופרים אחרים ובראשם אהמט מידהט..
להבדיל ממשוררים אחרים לפניו ובני זמנו הוא חשף לראשונה בפני הקורא הטורקי פרטים על תהליך העבודה כיוצר שירה, תוך שימוש בידע, בחוש אסתטי ובהשקפה פילוסופית.
בגלל התנגדותו לעריצות נחשב בעיני הציבור הטורקי ל"משורר החירות".
שירו "ערפל" (Sis) מתאר תמונה קודרת של הממלכה תחת שלטונו של עבדול חמיד השני: הטרור הצבאי, ההגליות, העוני והרעב, המשפחות ההרוסות, הילדים הנוודים והמקבצים נדבות. הביע מחאתו נגד השלטון בשירים כמו "שנת 1895", "תשובת המשורר" ו"משתה העושקים". כמה שירים מוקדשים לחיי הדייגים, הקבצנים והילדים היתומים./ בשירו "עיכוב של רגע" גיחך על הינצלות הסולטן, "הצייד המהולל", מניסיון התנקשות שכשל כשהמטען התפוצץ דקה או שתיים לפני הגעת המרכבה המלכותית. פיקרט גינה גם את הקנאות הדתית ואת המלחמות ("אמונה חומדת קדושים מעונים, השמיים רוצים קרבנות/דם, דם בכל מקום, בכל עת"). שירים בעלי מסרים נגד המלחמה והקנאות הדתית היו גם "ההיסטוריה הקדומה", "מול הדגל הקדוש של הנביא", "מלחמת קודש", "בשם הלוחם"("שבו כתב "אתה, הלוחם, אינך מתבייש בבית הקברות הזה?"). בשירו "פרידה מהלוק" שנכתב לרגל נסיעת בנו ללימודים לסקוטלנד, ביכה פיקרט את פאר ההיסטוריה של האימפריה העות'מאנית ואת חולאיה..
. מאוחר יותר הביע את אכזבתו המרה ממהפכת הטורקים הצעירים וכאב מול מלחמת העולם המיותרת שפרצה לא מכבר.
בשירו "האני מאמין של הלוק" העמיד מול תפילת "אני מאמין" המוסלמית המסורתית תפילה חדשה (Haluk'un amentüsu" 1911) שבה הביע השקפת עולם אוניברסליסטית והומניסטית ואמונתו כי התקווה הם הצעירים ("כדור הארץ הוא מולדתי ולאומי כל בני אנוש", "אנחנו שטן וג'ין, אין שדים ואין מלאכים, בני האדם יהפכו את העולם הזה לגן עדן, כך אני מאמין").
יצירתו השפיעה מאוד על הדור החדש של משוררים כמו למכל, יחיא קמאל ביאטלי..
שנים אחרי מות אביו, המיר הבן הלוק את דתו לנצרות פרסביטריאנית, מה שימש נשק לחוגים השמרניים נגד השקפות אביו.
הנצחה

ביתו, המכונה "אשיאן" בתחום מכללת רוברט, הפך אחרי מותו למוזיאון.
בית ספר תיכון באנקרה נקרא על שמו
ספרים

1899 השיר : Sis (הערפל)
"Rubab-ı Şikeste" ( 1900) (הרובאב השבור)
"Tarih-i Kadim" (1905) (_ההיסטוריה הקדומה)
"Haluk'un Defteri", 1911) (היומן של הלוק)' מוקדש לבנו, הלוּק
"Rubabın Cevabı" (1911)
"Şermin" (1914)
"Son Şiirler" (1952)
לקריאה נוספת

Mehmet Ali Ekrem Civilizația turcă, Editura Sport-Turism, București, 1981
,Ahmet Ersoy ,Maciej Górn ,Vangelis Kechriotis Modernism: Representation of National Culture vol.III/2 ,Central Europe University Budapest 2010
הערות שוליים

↑  Mehmet Ali Ekrem 1981
↑  ביוגרפיה באתר "רובקארט" באנגלית
↑  M.Ekrem עמוד 223
↑  Theo Hermans Translating Others, Routledge, Oxon,2014 vol.2, עמוד 332
↑  Theo Hermans, עמוד 332
↑  באתר "רובקארט"
↑  M.Ekrem עמודים 223
↑  M.Ekrem עמודים 224
↑  Talat S. Halman A Millennium of Turkish Literature edited by J.Warner, Ministry of Culture and Tourism Publications Ankara 2009, p.101,
↑  M.Ekrem עמודים 223
↑  Talat S.Halman, עמוד 102
↑  M.Ekrem עמודים 224-223
↑  A.Ersoy et al 2010 עמודים 311-312
↑  ביוגרפיה של יחיא קמאל ביאטלי באתר משרד התרבות הטורקי
↑  A.Ersoy et al עמוד 309
| --- | --- |
בקרת זהויות :  NLI: 987007299881605171  BnF: cb13321270g (data)  GND: 119168030  ISNI: 0000 0000 8384 8429  LCCN: n84037234  MusicBrainz: 827fe5c3-bce1-41b5-8bdd-7bbd7889ffcf  NKC: jn20020326011  NTA: 07171636X  SNAC: w61k09n7  SUDOC: 035470291  TDVİA: tevfik-fikret  VIAF: 56754453   WorldCat (עם VIAF): 56754453 
טוופיק פיקרט באמצע קבוצת הכדורגל גאלאטסראי, עם סמל האליפות ליד רגליו
טרנט סבן

| --- | --- |

סבן, אפריל 2018
 לידה:  21 באוגוסט 1981 (בן 43) וולברהמפטון, וסט מידלנדס, אנגליה
 שם במה:  בן שמרוק טרנט סבן
 משקל:  98 ק"ג
 גובה:  1.86 מטר
 לאום:  אנגלי
 קריירה מקצוענית:  2010–הווה (כ־14 שנים)
 מאמנים:  דייב מסטיף טרנט סבן
 ליגות:  WWE
בנג'מין מאוריס ווב (באנגלית: Benjamin Maurice Webb; נולד ב-21 באוגוסט 1981) הידוע יותר בשם הבמה שלו, טרנט סבן הוא מתאבק אנגלי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK. כמו כן, הוא פעם אחת אלוף הזוגות של NXT ופעם אחת אלוף הזוגות של NXT UK.
סבן וטיילר בייט הקימו את הצמד מאסטש מאונטיין, שביחד הם זכו באליפות הזוגות של Progress, אליפות הזוגות הבריטית הבלתי מעורערת של RPW, אליפות הזוגות של Chikara ואליפות הזוגות של NXT ועוד. במקביל, סבן מנהל קריירת יחידים, כשהוא פעם אחת אלוף העולם במשקל כבד של ICW.
ביוגרפיה

ווב גדל בוולברהמפטון, וסט מידלנדס, כששאף לפתח קריירה במשחק עד לרגע שבו צפה באירוע הרסלמניה, מה ששימש כנקודת המפנה שלו בחייו להפוך למתאבק. כנער, ווב וחבריו התאבקו אחד נגד השני בחצרות בתיהם. בשנת 2008, הוא החליט להתחיל באימונים בענף ההיאבקות המקצועית. את הופעת הבכורה שלו בזירה ערך בשנת 2010 בשם טרנט סבן. שם הבמה שלו נגזר מהספק הראשי של המים במחוז ווסט מידלנדס - סברן טרנט. במשך השנים הבאות הוא התאבק במשרה חלקית, כשחילק את חייו בין היאבקות לבין עבודה יומיומית.
קריירת היאבקות מקצועית

בשנים 2011 ו-2012, סבן עבר לארצות הברית כדי להתאבק עבור הארגון Combat Zone Wrestling‏ (CZW), כשהפסיד בשני המקרים האלו.
קריירת היאבקות מקצועית > Fight Club Pro‏ (2010–2016)

ב-15 ביולי 2011, סבן הפסיד לאלוף המכהן באותה התקופה, דייבי ריצ'רדס. בנקודה מסוימת בשנת 2011, סבן זכה באליפות FCP, עד שהפסיד אותה לאדי אדוארדס ב-25 בנובמבר. בשנת 2013, הוא ניצח את מארק האסקינס בגמר של "גביע הנצח" השנתי. ב-5 בפברואר 2016, סבן כשל בניסיונו לזכות באליפות ה-X דיווז'ן של TNA לאחר שהפסיד לטרבור לי.
קריירת היאבקות מקצועית > Chikara‏ (2015–2017)

בתחילת שנת 2015 בייט ביחד עם טרנט סבן הופיעו פעם ראשונה בארגון האמריקאי, Chikara, כחלק ממסע ההופעות שלהם מאנגליה. שלושת הקרבות הראשונים שלהם בארגון היו "קרבות חושך" (כלומר, קרבות שקודמים לאירוע ואינם מצולמים). בייט ביחד עם סבן ודן מולוני התחרו בטורניר "מלכי השלישיות" של הטורניר לשנת 2015, והצליחו להגיע עד לשלב חצי הגמר, שם הודחו על ידי הבולט קלאב (AJ סטיילס, מאט וניק ג'קסון). בשנת 2016 סבן ובייט החלו להתאבק כזוג באופן יותר תדיר. בייט חזר לארגון ב-1 בספטמבר 2017 כשהוא, סבן ופיט דאן נכנסו לטורניר "מלכי השלישיות" של אותה שנה, השלושה הגיעו עד לגמר ואף זכו בטורניר כולו.
קריירת היאבקות מקצועית > Insane Championship Wrestling‏ (2015–היום)

סבן ערך את הופעת הבכורה שלו בארגון ההיאבקות Insane Championship Wrestling בתחילת שנת 2015, כשהתחרה נגד מייקי וויפלאש. בשאריתה של אותה השנה, סבן השתתף בטור ההופעות של ICW ברחבי הממלכה המאוחדת, כשהפך במהרה לאהוב הקהל.
באירוע 6th Annual Square Go, שנערך ב-5 בפברואר 2017, סבן ניצח את וולפגנג וכתוצאה מכך הפך לאלוף העולם במשקל כבד של ICW. סבן הצליח להגן על תואר זה במשך חודשיים נגד מתאבקים כמו BT גאן, פיט דאן, ג'ק ג'סטר וג'ורדן דבלין, עד שהפסיד אותו לג'ו קופי. באירוע Fear & Loathing XI, שנערך ב-2 בדצמבר 2018, סבן חזר והצטוות לשורות פיט דאן וטיילר בייט בהפסדם לוולפגנג, BT גאן ונועם דר.
קריירת היאבקות מקצועית > Progress Wrestling‏ (2016–2019)

סבן ערך את הופעת הבכורה שלו בארגון באירוע "פרק 28" ביחד עם טיילר בייט (שנקראו ביחד מאסטש מאונטיין) בהפסד לדמיאן ופיט דאן. ארבעה אירועים לאחר מכן, סבן הפסיד לרמפייג' בראון. ב"פרק ה-33", סבן הפך לדמות רעה, כשתקף את בייט, ואף חבר לפיט דאן (ביחד נודעו בשם בריטיש סטרונג סטייל). ב"פרק ה-36", סבן ודאן ניצחו את הלונדון ריוטס (ג'יימס דייוויס ורוב לינץ') וזכו באליפות הזוגות של Progress. הם הצליחו להגן על חגורות האליפות בקרב חוזר נגד האחרונים ב"פרק ה-39". לאחר מכן, סבן ודאן הוכנסו לקרב הדחות משושה על אליפות העולם של Progress, שבה לבסוף דאן ניצח לאחר שטיילר בייט חזר לארגון תוך כדי שהוא תקף את המתאבק ג'ימי האבוק והפך גם הוא לדמות רעה, ואף חבר לקבוצתם של סבן ודאן. ב-16 בדצמבר, סבן ודאן הופשטו מחגורות אליפות הזוגות של הארגון לאחר שדאן ניסה להעביר את החלק שלו בהחזקת התואר לבייט. שבועיים לאחר מכן ב"פרק ה-41", סבן ובייט ניצחו את הלונדון ריוטס וה-LDRS of the New School (מרטי סקורל וזאק סברה ג'וניור) בקרב זוגות משולש כדי לזכות באליפות הזוגות של Progress.
סבן לקח חלק בטורניר ה-Super Strong Style 16 לשנת 2017, אך הוא הודח כבר בסיבוב הראשון על ידי מאט רידל. בערב השני של אירוע זה, סבן ודאן ניצחו את דייוויד סטאר ופסטור ויליאם איבר. בנוסף לכך, בערב השלישי, סבן ניצח את מארק האסקינס בקרב הכנעות. לאחר הגנה מוצלחת על חגורות האליפות של הארגון נגד צמדים כמו South Pacific Power Trip‏ (TK קופר וטראוויס בנקס), והאחים האנטר, סבן ובייט הפסידו את האליפות ל-CCK# (כריס ברוקס וקיד לייקוס) ב"פרק ה-50". לעומת זאת, באירוע הבא, הם השיבו לידיהם את חגורות האליפות בקרב החוזר. ב-10 בספטמבר 2017, הם הפסידו את התארים בקרב סולם.
ב"פרק ה-64", סבן השתתף בקרב שבו הודח על ידי TK קופר ובסופו מורגן ובסטר ניצח. ב"פרק ה-66", מאסטש מאונטיין כשלו בניסיונם לזכות בחגורות האליפות של הארגון נגד ה-Grizzled Young Veterans (זאק גיבסון וג'יימס דרייק). ב"פרק ה-76", סבן ניצח את דאג ויליאמס וכתוצאה מכך זכה באליפות Progress Atlas. שני אירועים לאחר מכן, הוא הגן בהצלחה על התואר נגד זאק גיבסון.
חיים אישיים

ווב הוא טבעוני.
אליפויות והישגים

הישגים בארגון ההיאבקות Attack! Pro Wrestling
אליפות ATTACK! 24:7 (פעם אחת)
אליפות הזוגות של ATTACK! (פעם אחת)  - עם טיילר בייט
הישגים בארגון ההיאבקות Chikara
אליפות הזוגות של Chikara (פעם אחת)  - עם טיילר בייט
טורניר "מלכי השלישיות" (2017) - עם פיט דאן וטיילר בייט
הישגים בארגון ההיאבקות Fight Club: Pro
אליפות FCP (פעם אחת)
אליפות הזוגות של FCP (פעמיים)  - עם טיילר בייט
גביע הנצח (2013)
הישגים בארגון ההיאבקות Insane Championship Wrestling - ICW
אליפות העולם במשקל כבד של ICW (פעם אחת)
הישגים בארגון ההיאבקות International Wrestling Syndicate - IWS
אליפות הזוגות של IWS (פעם אחת)  - עם טיילר בייט
הישגים בארגון ההיאבקות Over The Top Wrestling - OTT
אליפות הזוגות של OTT (פעם אחת)  - עם פיט דאן וטיילר בייט
הישגים במגזין ההיאבקות Pro Wrestling Illustrated - PWI
PWI דירג אותו במקום ה-168 מתוך 500 המתאבקים הטובים ביותר לשנת 2018
הישגים בארגון ההיאבקות Progress Wrestling
אליפות הזוגות של Progress‏ (3 פעמים)  - עם פיט דאן (1) וטיילר בייט (2)
אליפות Progress Atlas (פעם אחת)
הישגים בארגון ההיאבקות Revolution Pro Wrestling - RPW
אליפות הזוגות הבריטית הבלתי מעורערת של RPW (פעם אחת)  - עם טיילר בייט
הישגים בארגון ההיאבקות World Wrestling Entertainment - WWE
אליפות הזוגות של NXT (פעם אחת)  - עם טיילר בייט
אליפות הזוגות של NXT UK (פעם אחת)  - עם טרנט סבן
הערות שוליים

↑  טרנט סבן וטיילר בייט במגזין הטבעוני 2017
| אלופי הזוגות של NXT |
| --- | --- | --- |
| 2010 | בריטיש אמבישן (אדריאן נוויל ואוליבר גריי) • משפחת וויאט (לוק הארפר ואריק רואן) • אדריאן נוויל וקורי גרייבס • האסנשיין (קונור וויקטור) • הלוצ'ה דרגונס (קאליסטו וסין קארה) • בלייק ומרפי (וסלי בלייק ובאדי מרפי) • הוודוילנס (איידן אינגליש וסיימון גוטץ') • הריבייבל (דאש ויילדר וסקוט דוסון) • אמריקן אלפא (צ'אד גייבל וג'ייסון ג'ורדן) • DIY# (ג'וני גרגאנו ותומאסו צ'אמפה) • The Authors of Pain (אקאם ורזאר) • Sanity (אריק יאנג ואלכסנדר וולף) • The Undisputed Era (אדם קול/רודריק סטרונג, בובי פיש וקייל אוריילי) • מאסטש מאונטיין (טיילר בייט וטרנט סבן) • The Undisputed Era (קייל אוריילי ורודריק סטרונג) • War Raiders/Viking Raiders (הנסון/איבר ורואו/אריק) • הסטריט פרופיטס (אנג'לו דוקינס ומונטז פורד) • The Undisputed Era (בובי פיש וקייל אוריילי) |  |
| 2020 | The BroserWeights (מאט רידל ופיט דאן) • אימפריום (פביאן אייכנר ומרסל ברטל) • בריזנגו (פאנדנגו וטיילר בריז) • דני בורץ' ואוני לורקאן • MSK (נאש קרטר ווס לי) • פריטי דדלי (אלטון פרינס וקיט וילסון) • האחים קריד (ברוטוס קריד וג'וליוס קריד) • הניו דיי (קופי קינגסטון ואקסבייר וודס) • Gallus (מארק קופי ווולפגנג) • טוני דיאנג'לו וצ'נינג "סטאקס" לורנצו • Chase U (אנדרה צ'ייס ודוק הדסון) • ברון ברייקר וברון קורבין • ניית'ן פרייזר ואקסיום (נוכחיים) |  |
סבן (ימין) עם חברו לצמד מאסטש מאונטיין, טיילר בייט
סבן (ימין) לצד טיילר בייט (אמצע) ופיט דאן (שמאל)
יויה אוסאקו

יויה אוסאקו (ביפנית: 大迫 勇也, בתעתיק לטיני: Yuya Osako, נולד ב-18 במאי 1990 בקסדה שבמחוז קגושימה שביפן) הוא כדורגלן יפני המשחק בקבוצת ויסל קובה ובנבחרת יפן.
קריירת מועדונים

עונת הבכורה שלו בכדורגל מקצועני, הייתה ב-2009, עת עלה לשחק בקבוצת הבוגרים של המועדון היפני קאשימה אנטלרס. לאחר 5 עונות בהן שיפר את ממוצע הבקעותיו מעונה לעונה, חתם אוסאקו ב-6 בינואר 2014 במועדון הגרמני מינכן 1860. במינכן, אוסאקו סיים חצי עונת בכורה אירופאית מרשימה, לאחר שכבש 6 שערים ב-15 משחקי ליגה. עקב ביצועיו המרשימים, כבר ביוני 2014, אוסאקו נרכש על ידי פ.צ. קלן, העולה הטרייה לבונדסליגה, והפך עד מהרה לשחקן הרכב קבוע.
בפברואר 2019 נבחר אוסאקו לכדורגלן השנה ביפן לשנת 2018.
אוסאקו חזר ליפן באוגוסט 2021, וחתם בויסל קובה.
קריירה בינלאומית

לאחר שייצג את נבחרותיה הצעירות של יפן, אוסאקו שיחק לראשונה במדי הנבחרת היפנית בשנת 2013. ב-25 ביולי 2013, כבש את שערו הראשון וגם השני במדי נבחרתו, בניצחון 2–3 מול אוסטרליה, במשחק במסגרת גביע מזרח אסיה. אוסאקו השתתף עם יפן במונדיאל 2014
יוג'ין אורמנדי

| --- | --- |

 לידה:  18 בנובמבר 1899 בודפשט, האימפריה האוסטרו-הונגרית 
 פטירה:  12 במרץ 1985 (בגיל 85) פילדלפיה, ארצות הברית 
 מקום קבורה:  Old Pine Street Presbyterian Church Cemetery 
 מוקד פעילות:  הונגריה, ארצות הברית 
 תקופת הפעילות:  מ-1924 
 מקום לימודים:  אוניברסיטת אטווש לוראנד, האקדמיה למוזיקה פרנץ ליסט בבודפשט 
 סוגה:  מוזיקה קלאסית 
 שפה מועדפת:  אנגלית, הונגרית 
 כלי נגינה:  כינור 
 חברת תקליטים:  RCA רקורדס 
 בן או בת זוג:  Stephanie Goldner (8 באוגוסט 1922–4 באוגוסט 1947) 
 פרסים והוקרה:  אביר מפקד במסדר האימפריה הבריטית (1976)  פרס דיטסון לניצוח (1977)  סמואל סנפורד (1972)  פרס מרכז קנדי (1982)  מדליית החירות הנשיאותית (1970)  כוכב בשדרת הכוכבים בהוליווד 
 פרופיל ב-IMDb
 
יוג'ין אורמנדי (במקור ינה בלאו, בהונגרית: Ormándy Jenő; באנגלית: Eugene Ormandy;‏ 18 בנובמבר 1899 – 12 במרץ 1985) היה מנצח וכנר יהודי-הונגרי.
קורות חיים

אורמנדי נולד  בבודפשט, הונגריה ולמד בקונסרבטוריון של בודפשט, שם היה תלמידו של ינה הובאי. בשנת 1921 היגר לארצות הברית ואימץ לו שם חדש. בארצות הברית עבד תחילה ככנר ואחר כך כמנצח על תזמורת תיאטרון הקפיטול בניו יורק, קבוצה שליוותה סרטים אילמים.
אורמנדי התמנה למנצחה של התזמורת הסימפונית של מיניאפוליס (כיום תזמורת מינסוטה) בשנת 1931 וכיהן בתפקיד עד 1936. בימים הקודרים של השפל הגדול, התקשרה חברת RCA ויקטור בחוזה למספר רב של הקלטות עם אורמנדי ועם תזמורת מיניאפוליס, בין היתר הקליטו את הסימפוניה השביעית של ברוקנר והסימפוניה השנייה של מאהלר. רמתן הגבוהה של הקלטות אלה תרמה לקידום שמו של אורמנדי כמוזיקאי יוצא מן הכלל. עזר נוסף, נכבד ביותר, קיבלה הקריירה שלו מארתור ג'ודסון, המנהל בעל ההשפעה הרבה ביותר בזירת המוזיקה הקלאסית באמריקה בשנות ה-30.
תקופת כהונתו בת 44 השנים של מאסטרו אורמנדי עם תזמורת פילדלפיה הקנתה לו חלק גדול משמו ופרסומו כיום. אורמנדי התמנה למנצח חבר של תזמורת פילדלפיה (לצד לאופולד סטוקובסקי) בשנת 1936, ובשנת 1938 מונה למנהל מוזיקלי ומנצח עד לפרישתו בשנת 1980, כאשר הוכתר למנצח כבוד של התזמורת.
אורמנדי עיצב את סגנון הלגאטו העשיר שתזמורת פילדלפיה התפרסמה בו, בייחוד במונחים של קשתנות וגוון צליל של קבוצת כלי המיתר. סגנונו זכה לשבחים על עושר צליליו אך גם לביקורת על העדר מכוון של כל מגע אישי אמיתי. בשנים האחרונות מבקרי מוזיקה רוויזיוניסטים נוטים להמעיט בהישגיו של אורמנדי ובהשפעתו, אף כי אורמנדי העלה מאוד את רף אמות המידה לביצוע מוזיקה. הוא הציג יושרה אישית ומוזיקלית יוצאת דופן וכושר מנהיגות מעולה. על דוכן הניצוח היה רשמי ומאופק.
אורמנדי נודע במיוחד ביצירות מסוף התקופה הרומנטית וראשית המאה ה-20. הוא קידם את המוזיקה של סרגיי רחמנינוב וניצח על ביצוע הבכורה של "המחולות הסימפוניים" שלו. הוא ניצח גם על ביצוע הבכורה של כמה סימפוניות של דמיטרי שוסטקוביץ' ושל יצירות אחדות של מלחינים אמריקאים.
יוג'ין אורמנדי ניצח על תזמורתו בקונצרטים רבים בארצות הברית ובסיורים בארצות אחרות, שבין המפורסמים בהם סיור הופעות בפינלנד בשנת 1955, בו ביקרו רבים מחברי התזמורת את המלחין הפיני הקשיש ז'אן סיבליוס באחוזתו הנידחת, וסיור בסין בשנת 1973 בו ניגנה התזמורת בפני קהל מאזינים נלהב, שהיה מנותק במשך עשורים רבים ממוזיקה קלאסית מערבית.
אורמנדי גם הופיע כמנצח אורח עם תזמורות אחרות, ובסוף שנות ה-60 הקליט את הסימפוניה "מן העולם החדש" של דבוז'ק, בביצוע מרשים בייחודו, עם התזמורת הסימפונית של לונדון. הוא ניצח גם על העטלף של יוהאן שטראוס בביצוע המטרופוליטן אופרה בניו יורק, אך מעל לכל היה נאמן, במשך 48 שנים, לתזמורת פילדלפיה שעמה הקליט, מאז 1936 ועד מותו, מאות הקלטות, המקיפות כמעט כל ז'אנר אפשרי במוזיקה הקלאסית.
יהדות התפוצות במלחמת חרבות ברזל

יהדות התפוצות במלחמת חרבות ברזל נרתמה לסייע למדינת ישראל בגיוס כספים של מעל חמישה מיליארד שקלים, סיוע של אלפי מתנדבים שהגיעו לישראל להשתתף במרכזי התנדבות וחמ"לים אזרחיים, וסיוע להסברה הישראלית במלחמת חרבות ברזל. התגברות האנטישמיות בתקופת מלחמת חרבות ברזל ברחבי העולם העמיקה את הקשרים בין יהדות התפוצות למדינת ישראל ולאזרחיה.
תרומות כספיות ותמיכה כלכלית

מייד לאחר פרוץ הלחימה, יהדות התפוצות התגייסה במידה רבה למען מדינת ישראל. על פי דוח של משרד התפוצות שהוצג ב-20 באוגוסט 2024, תרמה יהדות התפוצות למדינת ישראל כ-1.4 מיליארד דולר (כ-5.1 מיליארד שקלים) בתרומות ישירות, הלוואות ותרומות של מוצרים. התרומות נאספו דרך מגוון ערוצים, כולל תרומות ישירות, מימון המונים, הלוואות בתנאים מועדפים והשקעות באיגרות חוב ממשלתיות.
במסגרת הסקירה נבדקו אתרי מימון המונים, בהם קמפיינים אשר באופן מובהק היו מכוונים ליהדות התפוצות. בסך הכול התקבלו דרך קמפיינים של מימון המונים תרומות בסך העולה על 91.5 מיליון דולר. לדוגמה, ארגון איחוד הצלה גייס כ-50 מיליון דולר באמצעות מימון המונים.
כתגובה לדו"ח אמר ראש הממשלה בנימין נתניהו: "התרומה הכספית של יהדות התפוצות, גדולה ככל שתהיה, היא לא העניין. העניין הוא ההזדהות של יהודי העולם עם מדינת ישראל... התשובה לאנטישמיות הזו היא קודם לדאוג שתהיה לנו יכולת להגן על עצמנו, ושנית, חשיבות עמידתנו בקומה זקופה. הניצחון שלנו במלחמה הוא קריטי בשביל ביטחון היהודים ברחבי העולם".
תרומות כספיות ותמיכה כלכלית > חלוקת התרומות

הדוח מציין כי 1.25 מיליארד דולר מהתרומות התקבלו מארגונים, 91 מיליון דולר נאספו דרך מימון המונים, 30 מיליון דולר הוענקו כהלוואות בתנאים נוחים, ו-28.6 מיליון דולר נתרמו בכסף. התרומות התחלקו לשורה של נושאים מרכזיים, כולל שירותי רפואה וחירום (18.19%), פעילות אזרחית בעוטף עזה, סיוע למפונים ופעילות התנדבותית (11.26%), תרומות לגופים ממלכתיים או גופים מטעם המדינה (9.66%), ומוסדות חינוך ושירותי חינוך (8.68%).
חלק מהתרומות הועברו ישירות לצה"ל ולמשרדי הממשלה, כולל 8 מיליון דולר שנתרמו למשרד הביטחון לצורך רכישת שכפ"צים קרמיים.
תרומות כספיות ותמיכה כלכלית > התורמים

חלק ניכר מהתרומות גויסו על ידי הפדרציות היהודיות של צפון אמריקה (JFNA), שתרמו כמחצית מסך התרומות.
פדרציית ניו יורק תרמה 73 מיליון דולר.
פדרציות טורונטו ושיקגו גייסה 50 מיליון דולר.
פדרציית בוסטון תרמה 25 מיליון דולר.
פדרציית לוס אנג'לס גייסה 53 מיליון דולר ותרמה 15 מיליון מתוכם.
מלבד זאת יהודים מרחבי העולם פתחו מיזמי מימון המונים לתמיכה בעמותות המפעילות התנדבויות בארץ ולתמיכה כספית בארגוני מתנדבים, כמו חמ"לים חדשים שנפתחו במטרה לתכלל את המענים לצרכים הרבים והמגוונים שעלו במצב החירום.
התנדבות והסברה

כחלק מהתנדבות היהודים ברחבי העולם, משפחות רבות פתחו את ביתן והציעו לארח משפחות שפונו מבתיהן בדרום או בצפון.
בנוסף לתרומות הכספיות, התגייסו אלפי יהודים מצפון אמריקה למאמץ ההתנדבותי בישראל. במסגרת תוכנית "לשרת את ישראל", שאורגנה על ידי הפדרציות היהודיות של צפון אמריקה ו-Israel Educational Travel Alliance, הצטרפו כ-1,000 מתנדבים ששהו בישראל לתקופות של 7 עד 10 ימים או 4 שבועות, ועסקו בעבודות חקלאיות, לוגיסטיות, ובסיוע למשפחות מפונים ולחיילים.
ארגונים רבים התומכים בישראל פעלו להבאת משלחות של מנהיגים, מובילי דעת קהל ואישים חשובים לסיורים בישראל ובעוטף עזה בפרט, כדי לחשוף לעולם את הזוועות שביצע ארגון הטרור חמאס. במהלך החודשים האחרונים סיירו בישראל משלחות של חברי פרלמנט, עיתונאים, מנהיגי קהילות יהודיות ופוליטיקאים מהעולם.
חברי הקהילות היהודיות יצאו לרחובות ברחבי העולם והוציאו אחריהם רבים לטובת הפגנת תמיכה בישראל, גינוי חמאס וקריאה להשבת החטופים. במוקדים רבים התקיימו הפגנות, מיצגים ומצעדים, שאליהם הצטרפו תומכים רבים גם באופן מקוון. הפגנות ענק נערכו בניו יורק, בוושינגטון די.סי, באוטווה, וכן בבריטניה ובמדינות האיחוד האירופי, במזרח אסיה ובאוסטרליה.
התנדבות והסברה > הסברה

על פי דוח שפרסם משרד התפוצות, למאמץ הישראלי במלחמה על דעת הקהל העולמית הצטרפו גם קהילות יהודיות רבות מרחבי העולם והם הובילו אלפי פעילויות לטובת עיצוב דעת קהל פרו-ישראלית, גינוי חמאס וקריאה לשחרור החטופים.
בוושינגטון מאות אלפי יהודים מרחבי ארצות הברית הפגינו למען ישראל בהפגנה הגדולה ביותר למען ישראל בעשורים האחרונים. ההפגנה לדברי המארגנים היא מפגן תמיכה בישראל, תמיכה בחטופים וגם מפגן תמיכה למען יהודי ארה״ב עצמם שעומדים בחזית האנטישמיות.
אנטישמיות במלחמה ויהודי התפוצות

בעקבות מלחמת חרבות ברזל, התגברה האנטישמיות מול יהודי העולם. ביטויי האנטישמיות החלו עוד ב-7 באוקטובר עם ביטויי שמחה על התקפת חמאס ורצח מאות האזרחים. ב-8 באוקטובר החלו לקיים ארגונים ואזרחים ברחבי ארצות הברית עצרות לחגיגת המתקפה תוך קריאות ל"שחרור פלסטין" ואף להשמדת ישראל. תופעה נרחבת נוספת הייתה תלישה של מודעות הקוראות להחזרת החטופים ברחבי העולם.
על פי הארגון היהודי הליגה נגד השמצה (ADL) בעצרות רבות שקראו לשחרור פלסטין, מצהירים גם כי "כל הישראלים הם מטרות צבאיות לגיטימיות ולכן לפלסטינים יש זכות להתנגד בכל אמצעי הכרחי". בנוסף פרסם הארגון מחקר המראה את הקשר שבין אנטישמיות, אלימות פוליטית ותיאוריות קונספירציה אנטי־דמוקרטיות.
אנטישמיות במלחמה ויהודי התפוצות > החלטת ממשלה בנושא נפגעי אנטישמיות בעולם

משרד התפוצות והמאבק באנטישמיות הקים ועדה שמטרתה להנציח יהודים שנרצחו בשל יהדותם. לאור זאת, במאי 2024 העבירה ממשלת ישראל החלטה הקובעת כי יהודים בתפוצות שנרצחו על רקע אנטישמי יונצחו על ידי מדינת ישראל.
הערות שוליים

1 2  יוכי רפפורט, ‏הוכח יותר מתמיד: יהדות התפוצות – שותפה על מלא, באתר ‏מאקו‏, 12 בנובמבר 2023
1 2  אמיר אטינגר, יחד ננצח: מאז תחילת המלחמה יהדות התפוצות תרמה 1.4 מיליארד דולר לישראל, באתר ישראל היום, 31 במרץ 2024
1 2 3 4 5 6 7 8 9 10 11  איתמר אייכנר, סכום התרומות מיהודי העולם לישראל במלחמה: כ-5 מיליארד שקלים, באתר ynet, 31 במרץ 2024
↑  אברהם אסבן, מיפוי תרומת יהדות התפוצות במלחמת "חרבות ברזל", באתר DNAidea – תשתיות ליזמות ציבורית, ‏1 במאי 2024
↑  מיפוי תרומת יהדות התפוצות במלחמת "חרבות ברזל", באתר מנהלת עמ"י
↑  נחמן שי, ‏על סירה אחת: כך המלחמה גרמה לישראל לגלות את יהודי העולם, באתר מעריב אונליין, 14 בנובמבר 2023
1 2 3  מאיה בואנוס, ‏אנטישמיות מהסוג החדש: הקושי האמיתי של יהודי התפוצות, באתר מעריב אונליין, 23 באוקטובר 2023
↑  הממשלה אישרה: ישראל תנציח יהודים מהתפוצות שנרצחו על רקע אנטישמי, באתר ישראל היום, 27 במאי 2024
טרצל

טַרְצַל (בהונגרית: Tarcal; ביידיש: טערצאַל) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טרצל קטנה משמעותית בעשרות השנים האחרונות מ-3,392 תושבים בשנת 1990 עד 2,811 תושבים בשנת 2018 (ירידה של כ-17%). היישוב נמצא על דרך רבני הפלאים (הונגריה).